AJAKOHAST OTSE TAEVAST
Üks eesõigus, mis meil on nii Soomes kui ka mujal ringi liikudes,
on see, et kohtame kõikjal oma sõpru. - See on tõsi. Ja meil on neid palju.
Meil on sõpru inimeste seas, kes on me televaatajad,
aga ka sõpru, kes olid olemas ammu enne,
kui keegi meist oskas isegi öelda sõna "kaamera".
Sellest lähtuvalt külastame täna ühte oma tõeliselt vana sõpra Harry't.
Harry Holtti on 104 aastane ja täie jõu ning tervise juures.
Minu jaoks on see väga eriline kohtumine,
sest tundsin teda juba lapsepõlvest ja ta oli mu isa parim sõber.
Jutlustaja, kes on aastakümneid kuulutanud Jumala Sõna
ja kes vaatamata kõrgele eale tunneb endiselt rõõmu elust.
On tõeline eesõigus tunda teda.
Olen vahel lausa otsinud taolisi vanu jumalamehi,
et nad paneksid oma käed mu peale andmaks edasi kõike, mis neil on.
Sest kuigi ka mina jään aastatega pisut vanemaks,
tunnen end siiski veel üsna noorena nende vanade ususangarite kõrval.
Nii et tere tulemast kohtuma Harry'ga!
Oleme külas oma sõbral Harry'l, kes on nüüdseks 104 aastane.
On tõeline eesõigus olla siin ja tere tulemast, Harry, me saatesse!
Rõõm on minupoolne.
Kui kaua sa oled olnud usklik? Kogu oma elu?
Olen kogu oma elu olnud usklik.
Oled sa kogu oma elu elanud siin Pohjanmaal?
Ei. Olen elanud ka Rootsis ja Norras ning mingil määral ka Taanis.
Kuna mitmed lapsed ja lapselapsed elavad välismaal,
siis pidi neil ju külas käima. Ja see oli ütlemata tore!
Olen kuulnud sind rääkimas Vaasa ärkamisest.
Sellest, kuidas kogudus peale igat teenistust põlvitas ja palvetas.
See on tõsi. Täitsa tõsi. Tol ajal nii tehti.
Oled alati olnud kaasas seal, kus on olnud elu?
Olen.
Vastus tuli nüüd kohati rootsi keeles, aga Harry ütles,
et on alati olnud kõikjal kaasas. Igakord ehk mitte juhina, aga siiski.
See on suur asi olla kaasas Jumala liikumiste ja tegemistega.
Aga samas sa olid ju ka ühe misjonitöö juhiks? - Olin.
Ja teil oli ka oma piiblikool, kus sa õpetasid. - Oli.
Nagu ennist mainitud - sa oled 104 a. Kas nii kõrget vanust on ka raske kanda?
Ei ole. Mul pole aimugi, mis see raskus oleks.
Siin on üks vana pilt sinu 100-aastasest juubelist.
Mõelda vaid, et kõik nad tulid kohale, peale ühe.
Mõlemad su pojad on pastorid. - On tõesti.
Kaij Holtti, kes on teinud koostööd Ariel Edwards'iga. - Tõsi
...ja liikunud palju misjonipõldudel ringi. - Vastab tõele.
Ja su teine poeg Pelle, kes elab vist Rootsis? - Just.
Siin on kõik kohal, peale Saara. - Tead sa, palju neid kokku on?
Pole kokku lugenud, aga 70 ehk.
Sa oled osalenud aktiivselt ka Karjala misjonitöös. - Olen.
Oled pühendanud kogu oma elu Jumalale. - Olen.
Ühtlasi olid ka laulja. - Laulnud olen ma tõesti palju.
Siin on üks CD plaat, mille andsid välja 1997 a.
Vaatamata kõrgele eale, on sul võrratu hääl.
No ega seal midagi keerulist ole.
Laul teeb meele rõõmsaks, nii et ikka peab laulma.
Sul on üks laul Jumala ustavusest. - On. Jumal tõesti on ustav.
Mis iganes ka eluolukorrad poleks olnud, Jumal on alati olnud ustav.
Harry kinnitas taaskord, et Jumal on olnud ustav.
Minu ja Pia jaoks on suur eesõigus, et oleme võinud õppida tundma Harry't.
Ta on käinud kõnelemas ka Elu Sõnas ja muudel teenistustel.
Kuid mitmed aastad tagasi kuulutas ta täie väega usust; Aabrahami usust,
julgustades ja kinnitades me kogudust selle sõnaga, mistõttu aitäh selle eest!
Tänu Jumalale selle eest!
Ma võin küll olla tänulik Jumalale oma elu eest. Ta on olnud koguaeg ligi.
Mis su peamine teenistus on olnud? Olla evangelist, õpetaja või karjane?
Mis sulle kõige südamelähedasem on olnud?
Arvan küll, et karjase amet.
- Eesmärk aidata usklikke elus edasi. - Just. Iseeasi, palju seda mõjutada saab.
No ehk mingil määral ikka saab, kuna lambad järgivad ju oma karjast.
Kas sa oleksid nõus paluma meie vaatajate eest ja õnnistama neid?
Ikka. Aga teeksin seda hea meelega rootsi keeles.
Tänan Sind, Issand, kõige eest! Sinu ustavuse ja headuse eest.
Tänu Sulle, et Sa pole kunagi unustanud mind,
vaid olen alati võinud olla koos Sinuga.
Olgu õnnistatud Sinu nimi, Jeesuse nimel, aamen.
TV7 Eesti töö toetamiseks külastage info saamiseks kodulehte www.tv7.ee
või helistage TV7 annetustelefonil 900 7777 (kõne hind 7 eur). Täname!
Tänu Jumalale nende vanade ususangarite eest!
Me vahel suhtume ehk liiga üleolevalt neisse vanadesse inimestesse,
kes mingi hetk astuvad üle igaviku läve. Samas on see suur eesõigus tunda neid.
Kindlasti on sinugi koguduses või naabruskonnas selliseid inimesi.
Sa tead, et nad on olnud palveinimesed või jutlustajad,
aga võib-olla ka lihtsad koduperenaised, kes kandnud hoolt oma perede eest.
Ükskõik, mis elualadelt nad ka poleks - nad tunnevad Jumalat rohkem kui meie.
Nii nagu see laulgi ütles, et Jumal on ustav.
Ja see on olnud ka Harry põhisõnum: et Jumal on ustav, armastav ja hea.
Nii et mine nende juurde ja palu, et nad paluks su eest ja õnnistaks sind.
Olen ise sellest osa saanud ja nii tänulik selle eest,
et mu peale on pandud võitud ja tugevad käed,
mis annavad edasi osakestki südamest, mis tunneb, teab ja on kindel
ja mis võib öelda: järgige mind, nii nagu mina järgin Jeesust.
Mõeldes Piiblile, siis seegi on üsna vana.
Lugedes Jumala Sõna,
tuleb alati meeles pidada, et see ei peegelda vaid ühte seisukohta,
vaid sisaldab endas palju erinevat infot.
Seetõttu võime lugeda sealt ka noorte inimeste kohta,
kes on astunud üle igaviku läve.
Kindlasti teame meiegi noori, kes meie meelest on liiga vara lahkunud.
Kuulasime hiljaaegu David Yonggi Cho'd, kes hetkel on küll juba pensionil,
kuid kelle kogudusse kuulub 820 000 liiget.
Ta on 77 aastane ja ütles, et on palunud Jumalalt luba elada kaua.
Ja ta sai tunnetuse, et ta elab kuni 100-eluaastani.
Kuid ta rääkis oma pojast,
kes väikese poisina suri ja läks Jeesuse juurde.
Mingil hetkel ütles Jeesus, et poiss peab tagasi minema,
kuna tema isa, Yonggi Cho, kutsub oma poega tagasi
ja seepärast ta ei saa jääda taevasse.
Poiss aga poleks üldse tahtnud maa peale tagasi tulla.
Ja usutavasti nii ongi,
et keegi, kes on läinud juba taevasse, ei taha sealt kohe üldse tagasi tulla.
Meie siin maa peal oleme need, kes tahame neid tagasi.
Ja võimalik, et Jumalal on neile veel ka mõni ülesanne varuks,
nii et ta laseb neil tulla tagasi maa peale.
Kuid samas ei tähenda see seda, et saame kõik surnud tagasi paluda,
kuna meil on nii ütlemata kurb.
Pole kahtlustki, et kellegi lähedase või sõbra kaotamine on raske
ja seetõttu on igati normaalne leinata ning kogeda kõike seda kaotusvalu.
Kuid nemad jälle on üliõnnelikud.
Samas usun, et Jumala tahe on, et naudiksime ka oma maist elu.
Küsimus vaid on: miks me üldse oleme siin maa peal?
Usun, et Jumal tahab kasutada meid ja tahab kasutada ka vanu inimesi.
Siinkohal tahaks eriliselt kõnetada noori alla 30-eluaasta.
Sa vajad enda kõrvale inimesi, kes teavad enam kui sina tead.
Kes tunnevad Jumalat paremini kui sina
ja võivad suunata sind õigele teele.
Võimalik, et nad ei jaga matsu kõigi kaasaegsete teemade osas,
sest vanematel inimestel võib olla raskusi mõista,
et Jeesus on "vahetanud kesta" - nagu meil on tavaks öelda.
Ehk siis tänapäeva inimesed näevad teistmoodi välja.
Kuid vaatamata sellele,
et erinevad põlvkonnad ei mõista igakord teineteist,
on vanematel inimestel siiski midagi öelda.
Nii et pange neid tähele ja ärge keskenduge niivõrd välisele.
Ma ei usu, et kõige olulisem sõltub niivõrd sellest,
kas laulame vanu kirikulaule või teeme kantri-stiilis muusikat.
Sisu on see, mis loeb.
Seetõttu, rääkides lauludest, peaks need puudutama inimesi,
et Jeesuse ja Püha Vaimu ligiolu oleksid kogetavad.
Teisalt jälle oleks tobe, kui hoiaksin kinni 1920-ndate tavadest.
Vot, laulame ikka neid laule ja loeme neid salme, siis Jumal tuleb.
See pole üldse see!
Me võime kasutada uusi pille ja laulda uusi laule, mida varem pole lauldud,
kogedes ikkagi Jumala Vaimu ligiolu.
Kuid vanadel inimestel on, mida öelda
ja ühtlasi on nad ka eeskujuks sellest, et see on võimalik!
Me ei pea jääma tahaplaanile, kui saame 70, 80, 90 või 100 aastaseks,
vaid võime jääda püsima ja kasvada üha lähemale Jeesusele.
Kui mainisin enne, et me ei pea jääma ka 100-aastaselt kuhugi konutama,
siis nüüd räägitakse juba sellest, et tänapäeval sündinud lapsed
elavadki juba keskmiselt 100-aastaseks või enamgi.
Nii et inimkonna keskmine vanus kasvab
ja igaks päevaks jagub rammu järgida Issandat.
Psalmides 91 on üks võrratu tunnistus-salm.
Oleme oma viimastes saadetes rääkinud kristlase tunnistustest.
Sellest, kuidas hoida kinni Jumala Sõnast ja selle tunnistusest.
Ristiusk on meie suurim tunnistus ja me ei vaiki seda maha.
Ei Jumala ega vaimse maailma ees ega ka inimeste ja maailma ees.
Psalm 91 algab sõnadega: "Kes Kõigekõrgema kaitse all elab..."
Hea on teada, et võime elada Kõigekõrgema kaitse all.
Ehk ma ise mõtlen nii, et usule tulles ma nüüd olen usus ja jään püsima usku.
Ehk siis ma ei tulnud vaid proovima ja vaatama,
kas sel ristiusul on ikka pakkuda mulle midagi
ja kas Jeesus on tõesti hea jne.
Ei! Ma tulin usule, andsin oma elu Jeesusele,
hakkasin järgima Teda ja asi klaar.
Samas peab see olema isiklik otsus, et: "Ma tahan seda teha!"
Eks see ole lausa igapäevane otsus, sest eks asjadel saa lasta ka minna...
Nii nagu abielus ja suheteski me võime olla ustavad või mitte.
Ehk see on meie otsus kanda hoolt asjade püsimajäämise eest.
Ehk siis: "Kõigekõrgema kaitse all viibib."
Seetõttu püsi selle kaitse all ja ära muretse üleliia palju
millegi tundmise või kogemise pärast.
Piisab sellest, kui palvetad ja koged Ta ligiolu. Ta on olemas.
Siinkohal meenub lugu väikesest poisist, kes teel kooli põikas alati kirikust läbi,
kuna arvas, et Jumal elab seal.
Ja ta ütles: "Hommikust, Jumal! Mina siin!"
Ühel päeval taas kirikusse põigates koges ta aga midagi enneolematut:
kirik oli otsekui täis kedagi või midagi ja ta kuulis häält ütlevat:
"Hei poisu! Mina siin!" Ehk siis Jumal ilmutas end talle.
Kuid poiss ei kogenud mitte iga päev sellist erilist õhkkonda.
See on otsekui hommikutega, mil' Piaga ühiselt hommikust sööme.
Kahekesi koos sööme erinevat toitu sellest, mida ma üksi söön.
Koos olles sööme hommikuti kaerahelbeputru.
See on täitsa OK puder ja maitseb enam-vähem hästi,
aga samas ei vii see mind ekstaasi ega pane mind taeva poole hõiskama:
"Halleluuja! Võimas! Tänu Jumalale selle erilise kaerahelbepudru eest!"
Kaerapuder on kaerapuder. Veidi moosi või suhkrut peale ja läheb.
Kui ma üksi olen, siis saab ka ehk jogurtit ja maisihelbeid.
Aga asja mõte on selles, et ka oma Piiblit lugedes ja palvetades
ning Issanda ees vaikseks jäädes, ei pea me kogema midagi ülierilist.
See on lihtsalt hea ja ka ülesehitav. See hoiab meid elus ja annab jõudu,
nii et kui elutormid siia-sinna puhuvad, on hea omada "täis kõhtu".
Ehk inimene - olgu mees või naine,
"kes Kõigekõrgema kaitse all elab ja Kõigeväelise varju all viibib",
tema kohta öeldakse s.14: Et ta minusse on kiindunud..."
Kas sa oled Jumalasse kiindunud? Kui ei, siis kiindu ruttu!
Et ta minusse on kiindunud, siis ma päästan tema;
ma ülendan tema, sest ta tunneb minu nime."
Ehk siis Jeesuse nimi pole mingi slogan või võlusõna, mida kasutame,
vaid Ta on me parim sõber.
"Ta hüüab mind appi ja ma vastan temale; mina olen ta juures, kui ta on kitsikuses."
Jumal teab ja näeb me elusid; Ta teab, mis tunne on elada maailmas.
"Ta hüüab mind appi ja ma vastan temale; mina olen ta juures, kui ta on kitsikuses.
...ma vabastan tema ...ja pika eaga ma täidan tema
ja annan temale näha oma päästet.”
Nii et sa võid nautida pikka iga nii nagu need ammused usuisad,
ks olid rahul ja rahulolevad.
Vedasid oma jalad sängi ja ütlesid: "Mingem nüüd!",
lahkudes seejärel igavikku Jumala juurde.
Usun, et Jumal tahab näidata meile, et Ta on ustav ja koos meiega;
et Ta kannab head hoolt me eest ja täidab me vajadused.
Ta hoiab meil käest, kui oleme keset raskusi ja katsumusi
ning juhib meid igavese pääste juurde.
Kuid nüüd väikene tunnistus Psalmist 91.
Tunnistame üheskoos nii nagu see, kes seal "Kõigekõrgema kaitse all" elab.
Ütleme: Sina oled mu varjupaik ja mu kindel mäelinnus.
Sa päästad mind linnupüüdja paelust ja hukkava katku käest.
Oma tiivasulgedega kaitseb ta mind
ja tema tiibade all ma leian varju;
tema tõde on kilp ja kaitsevall.
Sellest võib saada sinu isiklik tunnistus
ja sa märkad, kuidas Jumala Sõna hakkab mõjutama sind.
Selles ei peitu vaid mingi kuiv teooria, aga elu - ülikülluslik elu. Palugem koos.
Issand Jeesus, ma tänan Sind, et oleme võinud näha
nii Sinu Sõna põhjal kui armsa sõbra Harry tunnistuse põhjal,
et Sa oled ustav ja toetad meid, viies elus võidukalt edasi.
Aitäh, et kaitsed meid haiguste ja õnnetuste eest.
Et võime püsida Sinu lähedal ja Su kaitse all
ja keegi ega miski ei saa meid lahutada Sinu armastusest.
Sina kannad hoolt meie eest ja me täname Su pääste eest. Aamen.
Jumal õnnistagu sind, ole hoitud ja kohtume taas järgmisel nädalal!
Tõlge: Anne-Ly Raukas